Трынаццаць мне тады мінала (Шаўчэнка/Клімковіч)
Трынаццаць мне тады мінала.
Я пас ягняты за сялом.
Ці гэта сонейка так ззяла,
Ці так мне весела было?
Што раптам добра, добра стала,
Ды не доўга сонца грэла,
Мяне весяліла...
Запякло, зачырванела
I рай запаліла.
Я ачнуўся - дзіву даўся:
Сяло пачарнела,
Неба сіняе і тое
Раптам памарнела.
Паглядзеў я на ягняты —
Не мае ягняты!
Азірнуўся я на хаты —
Няма ў мяне хаты!
Не дае мне бог нічога...

Вершы
Тарас Шаўчэнка
Пераклады Міхася Клімковіча
Вершы Тараса Шаўчэнкі

uk:Мені тринадцятий минало